Tafelbergse Sweefspoor

Die Tafelbergse Sweefspoor is 'n kabelkarvervoerstelsel wat besoekers op 'n vyf minute lange rit na die bopunt van Tafelberg in Kaapstad, Suid-Afrika, neem. Dit is een van Kaapstad se gewildste toeriste-aantreklikhede met ongeveer een miljoen mense per jaar wat die sweefspoor gebruik.

Die boonste kabelstasie is aan die westelikste punt van die Tafelberg-plato, op 'n hoogte van 1 067 meter bo seevlak. Die boonste kabelstasie bied skouspelagtige uitsigte oor Kaapstad, Tafelbaai en Robbeneiland in die noorde, en die Atlantiese kus in die weste en suide. Geriewe by die boonste stasie sluit in gratis begeleide staptoere, 'n oudiotoer, voedselopsies by 'n kafee en 'n WiFi-sitkamer.

 Verwysings 

Kategorie:Tafelberg